text: Fredag den 13. er ganske ufarlig
  12 april 2012 kl. 16.41
  Ifølge gammel overtro er fredag den 13. en særlig uheldig dag, men det kniber med at føre bevis for påstanden.
  Codan Forsikring har gennemgået en million skadesanmeldelser fra de seneste seks år. Selskabet har sammenlignet fredage den 13. med almindelige fredage og øvrige ugedage.
  Faktisk sker der færre trafikulykker fredage den 13, nemlig 50 procent færre uheld end andre fredage.
  Umiddelbart ser det ud til, at flere falder fredage den 13. 
  Forsikringsselskabet har opgjort antallet af snubleskader til 13 procent flere end almindelige fredage. Tallene er dog så små, at tilfældigheder spiller ind.
  Codan erkender, at der ikke kan drages bevis for, at fredage den 13. er en særlig uheldig dag.
  TV SYD spurgte torsdag folk på gaden om deres holdning. Stikprøven viste, at den gamle overtro ikke er særlig grundfæstet.
  Den uheldige dag kan muligvis føres tilbage til fredag den 13. oktober 1307, da riddere og præster fra Tempelherreordnen blev fanget, tortureret og brændt på bålet efter ordre fra Kong Philip IV af Frankrig.
  